Severo Ochoa

Severo Ochoa de Albornoz (* 24. september 1905, Luarca, Španielsko – † 1. november 1993, Madrid) bol španielsko-americký lekár a biochemik, ktorý spolu s Arthurom Kornbergom získal v roku 1959 Nobelovu cenu za fyziológiu a medicínu, a to za objav mechanizmu biosyntézy RNA.

 Životopis 
Vyštudoval medicínu na univerzite v Madride.
Ešte ako študent, na konci 20. rokov urobil svoj prvý objav, vyvinul metódu na meranie malých množstiev kreatínu v svaloch. To ho tiež nasmerovalo do výskumu miesto k lekárskej praxi. Úspech s kreatínom mu priniesol pozvanie Otta Meyerhofa (nositeľa Nobelovej ceny za rok 1922) do jeho laboratória v Inštitúte pre biológiu cisára Viliama v Berlíne, kde strávil rok. Postgraduálne štúdium potom začal na London National Institute for Medical Research. Tu sa začal zaujímať o enzýmy, čo bol začiatok jeho kľúčového záujmu. Roku 1933 sa vrátil do Madridu, čoskoro však vypukla občianska vojna. Ochoa Španielsko preto opustil a po peripetiách na mnohých výskumných inštitúciách v Európe (Heidelberg, Oxford) nakoniec zamieril do USA, na New York University, kde sa venoval chemickej syntéze RNA, za čo tiež nakoniec získal Nobelovu cenu.

Roku 1956 získal americké občianstvo, v závere života sa však vrátil do Madridu, kde roku 1993 zomrel.

 Výskum 
Vedecký prínos Severo Ochoa je uznavaný predovšetkým v týchto oblastiach:

 Objavil dva enzýmy citrátsyntetázu a pyruvátdehydrogenázu pomocou výskumu metabolickej enzýmológie. Tieto dva enzýmy umožnili dokončiť opis Krebsovho cyklusu, ktorý predstavuje základný biologický proces v metabolizme živých organizmov.
 Študoval aj fotosyntézu a metabolizmus mastných kyselín.
 Objavil enzým polynukleotid-fosforylázu a opísal syntézu RNA. Tento objav mu spolu s jeho žiakom Arthurom Kornbergom vyniesol v roku 1959 Nobelovu cenu za medicínu.
 Jeho objavy viedli k dešifrovaniu genetického kódu, intracelulárnej biosyntézy proteínov a základných aspektov biológie vírusov.

 Ocenenia 

 Neubergova medaila za biochémiu (1951)
 Nobelova cena za fyziológiu a medicínu (1959)
 Medaile Société de Chimie Biologique (1959)
 Medaile University of New York (1959)
 Čestný doktorát univerzity v Grenade (1967)
 Čestný doktorát univerzity v Oviedu (1967)
 Jiménez Díaz Memorial Lesson Award (1969)
 Národná medaila za vedu USA roku 1979
 Čestný profesor na Universidad Nacional Mayor de San Marcos v Lime
 Čestný doktorát Universidad Iberoamericana (UNIBE) Dominikánskej republiky (1988)
 Čestný doktorát Univerzity v Baskicku (1988)
 Čestný doktorát univerzity v Córdobe (1990)
 Ocenenia od univerzít: Louis (Washington University), Glasgow, Oxford, Salamanca, Brazílie, Wesleyan University a Oviedo.
 Člen niekoľkých výskumných spoločností v USA, Německu, Japonsku, Argentině, Uruguay a Chile
 Prezident Medzinárodnej únie pre biochémiu.

 Externé odkazy 
 Profil na stránkach Nobelovej ceny

 Zdroj 

Kategória:Španielski lekári
Kategória:Španielski biochemici
Kategória:Lekári USA
Kategória:Biochemici USA
Kategória:Nositelia Nobelovej ceny za fyziológiu alebo medicínu
Kategória:Nositelia Nobelovej ceny z USA
Kategória:Španielski nositelia Nobelovej ceny
Kategória:Nositelia National Medal of Science
Kategória:Osobnosti na španielskych poštových známkach
Kategória:Vyučujúci na New York University
Kategória:Členovia American Academy of Arts and Sciences
Kategória:Členovia United States National Academy of Sciences
Kategória:Členovia Ruskej akadémie vied
Kategória:Členovia Pápežskej akadémie vied
Kategória:Osobnosti na poštových známkach USA
Kategória:Držitelia čestných doktorátov